Grad (padavina)
Grad ili tuča  je naziv za vrstu visokih padavina u obliku ledenih oblutaka. Ove padavine nanose velike štete poljoprivredi i smatraju se nepogodom.

Nastanak 
Nastaje u oblacima koji se zovu kumulonimbusi, koji imaj jaku uzlaznu struju. Dešava se da snažne vazdušne struje odvuku vodene kapi iz oblaka u više slojeve gde je temperatura niža. Kapi se tamo zalede i poprime oblik lopte, odnosno pretvaraju se u grad. Kada uzlazna struja koja je ponela te kapi ne može više da održi njihovu težinu, ledene kugle padaju na zemlju.

Veličina 
Najčešće, ove ledene kugle nisu veće od 5 mm, ali se dešava da budu mnogo veće i da nanesu velike štete, pa i da budu opasne po ljude. U leto 2001. u italijanskoj oblasti Veneto padao je grad veličine kajsije i uništio useve. Na granici SAD i Kanade 1998. godine, grad je padao čitavih devet dana, zbog čega je više od milion ljudi ostalo bez električne struje i hrane. Najveći grad je padao u Bangladešu 1986. godine; težina pojedinih ledenih kugli je težila čak 13,6 kilograma. Prilikom ove nepogode poginulo je 5 ljudi, a povređeno oko 225.

Reference

Literatura

Spoljašnje veze 

 Grad po prihodu i populaciji
 Grad 
 Ekonomski troškovi 

Meteorologija
Visoke padavine
Prirodne katastrofe